PMIndiaData/PMIndiaSum huggingface dataset:
প্রধান মন্ত্রীনা শ্রী গুরু গোবিন্দ সিংহগী পরকাশ পুরবকী কুমওন্দা খুরুমজখ্রে

প্রধান মন্ত্রী, শ্রী নরেন্দ্র মোদীনা শ্রী গুরু গোবিন্দ সিংহগী পরকাশ পুরবকী শেংলবা কুমওন অসিদা খুরুমজখ্রে। ত্বীৎ কয়াগী পরিং অমদা, প্রধান মন্ত্রীনা অসুম্না হায়খি, “ঐহাক্না শ্রী গুরু গোবিন্দ সিংহজীদা পরকাশ পুরবকী শেংলবা নুমিৎ অসিদা খুরিমজরি। মহাক্কী পুন্সি অসি ৱায়েল চুম্বা অমসুং মীপুম খুদিংবু মান্ননা য়েংবা খুন্নাই অমা শেম্নবগীদমক্তা কত্থোকখি। মহাক্কী থকশি-খাসি ঙাকপগী মতাংদা মহাক্না তুং খক হল্লমদে। ঐখোয়না মহাক্কী থৌনা অমসুং কত্থোকখিবশিংবু নীংশিংলি। শ্রী গুরু গোবিন্দ সিংহজীগী ৩৫০শুবা পরকাশ পুরব অসিনা ঐখোয়গী সরকারগী মতমগী মনুংদা তাবা অসিনা মহাক্না ঐহাকপু অখন্ননা চানবীরে হায়না লৌজৈ। ঐহাক ইশা চত্তুনা শরুক য়াদুনা অমসুং খুরুমজখীবা পত্নাদা পাংথোকখিবা অচৌবা থৌরম অদুবু ঐহাক্না নীংশিংলি”।
প্রধান মন্ত্রীনা অচার্য়া কৃপালানীগী মপোক কুমওন্দা মহাক্কী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা অচার্য়া কৃপালানীগী মপোক কুমওন্দা মহাক্কী মফমদা ইকায় খুম্নবা উৎখ্রে। প্রধান মন্ত্রীনা মহাক্কী ত্বীত অমদা অসুম্না হায়খি: “অচার্য়া কৃপালানীগী মপোক কুমওন অসিদা মহাক্কী মফমদা ইকায় খুম্নজরি। মহাক্না ঐখোয়গী নীংতম-ইহৌদা তেংবাংলম্বগীদমক্তা মহাকপু মীয়াম্না ইকায় খুম্নরি। মহাক্না মশক নাইবা পার্লিয়ামেন্তরিয়ন অমা ওইরমখি। মহাক্না এজুকেসন্দা তেংবাংলম্বা অমসুং মীয়ামগী সেবাদা থৱাই য়াওরম্বশিংদি কাওবা য়াররোই”।
প্রধান মন্ত্রীনা কন্নাদা শৈশকপা শিবমোগা সুববন্না লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মীয়াম্না শকখঙনরবা শৈশকপা শিভমোগা সুববন্নানা লৈখিদবদা অৱাবা ফোংদোকখ্রে। প্রধান মন্ত্রীনা ত্বীৎ তৌখি; "তোপ-তোপ্পা শৈশকপা শিভমোগা সুববন্না কন্নাদা ঈশৈ নোংমাই নুংশিজবা মীওইশিংগীদি তাদবা লৈত্রবা মিং অমনি। মহাক্না তৌজরম্বা থবকশিং অমসুং হৌজিক লৈরিবা মীরোন্না কনাদা শৈরেংগী ফজববু শম্ননবা হোৎনরম্বা খুদিংমক মীয়াম্না পাম্নৈ। মহাক্না লৈখিদবদা থম্মোই শোক্না নুংঙাইতবা ফাওই। মহাক্কী ইমুং মনুং অমসুং মহাকপু নুংশিজবা মীওইশিংগী অৱাবদা শরুক য়াজরি। ওম শান্তি"
প্রধান মন্ত্রীনা মীয়ামদা গীতা জয়ন্তীগী য়াইফ পাউজেল পীরক্লি

প্রধান মন্ত্রী, শ্রী নরেন্দ্র মোদীনা মীয়ামদা গীতা জয়ন্তীগী থৌরমগী য়াইফ পাউজেল পীরক্লি‍। ত্বীত অমদা প্রধান মন্ত্রীনা হায়খি; “ভারতামৃত সর্বস্বম বিস্নোবর্ক্তদ্দিনি: সৃতম্! গীতা গঙ্গোদঙ্ক পীত্বা পুনর্জন্ম ন বিদ্ধতে‍।‍। লৈবাক মীয়াম পুম্নমক্কী মফমদা গীতা জয়ন্তীগী য়াইফ-পাউজেল পীজরি‍। শ্রীমদভগবদ্গীতা চহি চা কয়াগী মমাঙদগী মীওইবগী লম্বী তাক্তুনা লাক্লি‍। স্পিরিচুএলিতী অমদি পুন্সিগী মীৎয়েঙগা মরী লৈনবা অথোইবা লাইরিক অসিনা জুগ খুদিংদা লম্বী তাক্তুনা লৈহৌরগনি‍।”
প্রধান মন্ত্রীনা অখারা পরিশদকী প্রসিদেন্ত, শ্রী নরেন্দ্র গিরি লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা অখারা পরিশদকী প্রসিদেন্ত, শ্রী নরেন্দ্র গিরি লৈখিদবদা অৱাবা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “অখারা পরিশদকী প্রসিদেন্ত, শ্রী নরেন্দ্র গিরিনা লৈখিদবদা থোইদোক্না নুংঙাইতবা ফাওই। ধর্মগী চৎনবীদা থৱাই লুপ্তুনা লৈদুনা, মহাক্না সন্ত সমাজপু অমত্তা ওইনা পুন্সিন্দুনা থম্নবা অচৌবা থৌদাং লৌরম্মি। ঈশ্বরনা মহাকপু খুয়াখাদা থম্বীবা ওইসনু। ওম শান্তি”।
পি.এম.না জ্যেস্থা অস্তমিদা মীপুম খিদিংমক্তা মরু ওইনা কাস্মিরি পন্দিৎ ইচিল-ইনাওশিংবু য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়াম পুম্নমকপু, মরু ওইনা কাশ্মিরি পন্দিৎ ইচিল-ইনাওশিংবু জ্যেস্থা অস্তমিগী য়াইফরবা থৌরম অসিদা য়াইফ-পাউজেল পীখ্রে। ত্বীত অমদা, প্রধান মন্ত্রীনা হায়খি; “ময়াম পুম্নমকপু, মরু ওইনা ঐগী কাশ্মিরি পন্দিৎ ইচিল-ইনাওশিংবু জ্যেস্থা অস্তমি অসিদ অসিদা য়াইফ-পাউজেল পীজরি। ঐখোয়না মীপুম খুদিংমকপু তেক্ত-কাইদনা লৈনবা অমসুং নুংঙাই-য়াইফনবগীদমক্তা মাতা খীর ভৱানিদা থৌনিজরি।”
মন্ত্রীমন্দলনা রিন্যুয়েবল ইনর্জী কোওপরেসন্দা ভারত অমসুং হেল্লেনিক্কী মরক্তা তৌনবা এম ও য়ুদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং হেল্লেনিক্কী মরক্তা রিন্যুয়েবল ইনর্জীগী লমদা পুন্না থবক তৌমিন্ননবগীদমক তৌনবা মেমোরেন্দম ওফ অন্দর্সতেন্দিং (এম ও য়ু) অদু শক খঙখ্রে। এম ও য়ু অদু ইং ২০১৭কী নবেম্বর থাদা নই দিল্লীদা ভারত সরকারগী মপান থৌরম পুবা মন্ত্রী শ্রীমতী সুশ্মা স্বরাজ অমসুং হেল্লেনিক রিপব্লিক্কী মপান থৌরম পুবা মন্ত্রী হিজ এক্সিলেন্সী নিকোজ কোৎজিয়াসকী মরক্তা খুৎয়েক পীনখি। নাকল অনিমক্না কোওপরেতিব ইনস্তিত্যুস্নেল রিলেসনশিপ অমদা য়ুমফম ওইরগা ইস্তাব্লিস তৌনবা মীৎয়েং থম্লি। এম ও য়ু অসিনা রিভ্যু অমসুং মোনিতর তৌনবা অমসুং কোওপরেসনগা মরি লৈনবা ৱাফমশিংদা খন্ন-নৈননবা জোইন্ত ৱার্কিং গ্রুপ অমা শেমগৎপদসু অয়াবা পীরি। এম ও য়ু অসিনা এক্সপর্ত লৈরবশিং অমসুং ইনফোর্মেশনগী নেতৱার্কিং একচেঞ্জ তৌনবা পান্দম থমলি।
স্কুলগী বিলদিং শেমগৎ শাগৎনবগীদমক এয়ার ফোর্স স্তেসন কান্পুরদা লৈবা একর ৬.৫৬২৮ কী দিফেন্সকী লম লিজতা কেন্দ্র বিদ্যালয় সঙ্গথনদা ত্রান্সফর তৌবা মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এয়ার ফোর্স স্তেসন কান্পুরদা (এএফএস কান্পুর) লৈবা একর ৬.৫৬২৮ কী দিফেন্সকী লম লিজতা কেন্দ্র বিদ্যালয় সঙ্গথনদা (কেভিএস) ত্রান্সফর তৌবা য়াখ্রে । ১৬.০৬.২০১১ দা লৌখিবা ৱারেপতা এএফএস কান্পুরদা লৈবা একর ৮.৯০ গী দিফেন্সকী লম কেভিএস তা ত্রান্সফর তৌনবা এপ্রুব তৌখিবা অদুদগী খরা শেম্দোক্লগা মসি স্কুলগী বিলদিং অমসুং অতোপ্পা মরী লৈনবা ইনফ্রাস্ত্রকচর শেমগৎ শাগৎপাদা শিজিন্নগনি । দিফেন্সগী লম অসি হিরম অসিদা পিরিবা সরকারগী পোলিসিগী তর্মশিংদা প্রিমিয়ম অমা ফাওবা য়াওদনা চহিগী ওইনা লুপা ১ গী অৱাইমনগী লিজতা য়ুমফম ওইরগা ত্রান্সফর তৌবনি । স্কুলগী ইনফ্রাস্ত্রকচর অসি কেভিএসনা মখোয়গী নোর্মস অমসুং মখোয় মশাগী ফন্দনা শেমগৎকনি । এএফএস কান্পুরদা লৈবা কেন্দ্র বিদ্যালয় অসি ১৯৮৫ গী আগস্ত থাদগী মতম খরগী ওইবা বেরেক তাইপ একোমোদেসন অমদা মথৌ তৌরক্লি মদুনা স্পেসিফিকেসনদা মনুং চল্লিবা স্কুল অমগী ফংফম থোকপা অদু ফংবা ঙমদ্রি । হৌজিক পিগদৌরিবা একোমোদেসন অসিনা ছাত্র মশিং হেঙ্গৎহন্বা অমসুং মথৌ তাবা খুদোংচাবশিং একোমোদেত তৌবা ঙমহল্লগনি । লম ত্রান্সফর তৌবা অসিনা কেভিএসনা ছাত্র অমসুং ওঝা অনিমক্কী ফংফম থোকপা অদু ফংহন্বগা লোয়ননা মশাগী স্কুল বিলদিং শাজবা ঙমহল্লগনি । কেভিএসতা লম ত্রান্সফর তৌবগা মরী লৈনবা ফোর্মেলিতিশিং থা অনিগী মনুংদা লোইশিল্লগনি । মদুগী মখা তারকপদা লিজ তৌনরিবা লম অদুদা কেভিএসনা মখোয় মশাগী স্পেসিফিকেসন অমসুং মখোয় মশাগী কোস্ততা স্কুল বিলদিংনচিংবা শেমগৎলনি ।
পি.এম.না বজরঙ্গ পুনিয়ানা অঙাংশিংগী মরক্তা শান্ন-খোৎনবা অমদি মচি ওইবা চিঞ্জাক্কী মতাংদা এৱের্নেস পীখিবদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা রেস্তলর বজরঙ্গ পুনিয়ানা অঙাংশিংগী মরক্তা শান্ন-খোৎনবা অমদি মচি ওইবা চিঞ্জাক্কী মতাংদা এৱের্নেস পীখিবদা থাগৎপা ফোঙদোকখ্রে। বজরঙ্গ পুনিয়ানা তৌখিবা ত্বিত অমদা পাউখুম পীরদুনা প্রধান মন্ত্রীনা হায়খি; “মসি অঙাংশিংগী ওইনা পুক্নিং চীংশিন্নীংঙাই ওইবা থৌরম অমা ওইবতা নত্তনা মখোয়না শান্ন-খোৎনবগা লোয়ননা মখোয়গী পুন্সিদা খুমাং চাউশিন্নবা ইথিলসু পীরগনি। @BajrangPuniaজী অদোমগী খোঙথাং অসিনা মচি ওইবা চিঞ্জাক্কী মতাংদা মখোয়গী মরক্তা অনৌবা এৱের্নেস অমসু পীরগনি।”
প্রধানমন্ত্রীনা জাতিগী ভোতরশিংগী নুমিত্তা মতিক চারবা ভোতর পুম্নমক্তা মশানা রেজিস্তার তৌনবা অমসুং মখোয়গী ভোত থাদবগী হক শিজিন্ননবা ফোংদোকখ্রে

প্রধানমন্ত্রী শ্রী নরেন্দ্র মোদীনা জাতিগী ভোতর নুমিত্তা মতিক চারবা ভোতর পুম্নমক্তা মশানা রেজিস্তার তৌনবা অমসুং দেমোক্রেসীগী মপাঙ্গল কলহন্নবগীমক মখোয়গী ভোত থাদবগী হক শিজিন্ননবা খঙহনখ্রে। প্রধানমন্ত্রীনা হায়খি, “জাতিগী ভোতরশিংগী নুমিৎনা লাকপদা পুম্নমক্কী মফমদা য়াইফ-পাউজেল পীজরি। ঙসিগী নুমিৎ অসিদা লিংখৎখিবা ভারতকী ইলেক্সন কমিসনবু থাগৎপা ফোংদোকচরি। ঐনা মতিক চারবা ভোতর পুম্নমক্তা মরু ওইনা নহারোলশিংদা হায়জরি মদুদি নশামক্না রেজিস্তার তৌশিনবীয়ু অদোমনা শরুক য়াবীদুনা দেমোক্রেসী অসি মপাঙ্গল কলহনবীয়ু। ভোতরগী পাঙ্গল অসি য়াম্না চাওই।”
প্রধান মন্ত্রীনা এ.এস.ই.এ.এন.গী ফোরেন মন্ত্রী অমসুং মীহুৎশিং উন্নখ্রে

প্রধান মন্ত্রী, শ্রী নরেন্দ্র মোদীনা ঙসি এ.এস.ই.এ.এন.গী ফোরেন মন্ত্রী অমসুং মীহুৎশিং উন্নখ্রে। প্রধান মন্ত্রীনা অসুনা ত্বীত তৌখিঃ “ভারত-এ.এস.ই.এ.এন.গী নক্নরবা চহি ৩০গী মরী লৈরকপগী নুংঙাইবা ফোংকপা অসিদা @ASEAN লৈবাকশিংগী ফোরেন মন্ত্রী অমসুং মীহুৎশিংগা নুংঙাইনা উন্নখি”।
শ্রী রামাকৃষ্ণ পারামহন্সকী মপোক নুমীৎ লাকপদা প্রধানমন্ত্রীনা মফমদা ইকায় খুম্নখ্রে

শ্রী রামাকৃষ্ণ পারামহন্সকী মপোক নুমীৎ লাকপদা প্রধানমন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে । প্রধানমন্ত্রীনা হায়খি, “শ্রী রামাকৃষ্ণ পারামহন্সকী জয়েন্তি লাকপদা মফমদা খুরুমজরি । মহাক্না নুংশি চান্নবা অমসুং মচিল মনাও ওইবগী ৱাখল্লোন অদু ময়ামগী মফমদা য়ৌহনখি । মহাক্না তোখাই তাদবা সমাজ অমগীদমক মঙ মংলম্মী ।” রামাকৃষ্ণ পারামহন্সপু ইকায় খুম্নজদুনা হৌখিবা চহিদা পীখিবা মহাক্কী ৱারোল অদুবুশু প্রধানমন্ত্রীনা সেয়ার তৌখি । ৱারোল অদু লিঙ্ক অসিদা ফংগনি: https://www.narendramodi.in/pm-modi-addresses-sri-ram-krishna-vachanmitra-satram-tiruvalla-via-video-conferencing-534416
সুরত্তা সৌরাস্ত্র পতেল সেবা সমাজনা শাবা হোস্তেল ফেজ-১গী উরেপ উয়ুং পি.এম.না তমখ্রে

প্রধান মন্ত্রী শ্রী নরেন্দ্র মোদীনা ভিদিও কন্ফরেন্সিংগী খুত্থাঙদা সুরত্তা সৌরাস্ত্র পতেল সেবা সমাজনা শাবা হোস্তেল ফেজ-১গী উরেপ উয়ুং তমখ্রে‍। থৌরমদুদা ৱা ঙাঙবদা প্রধান মন্ত্রীনা গুজরাতকী মীয়ামগী মথৌনা অমদি ৱাখল্লোনবু থাগৎলদুনা খুন্নাইগী চাওখৎ থৌরাংগী থবক থৌরমশিংদা মতম পুম্নমক্তা গুজরাতনা লমজিংদুনা চৎলিবসি মহাক্কীদমক্তদি চাউথোকচনিংঙাইনি‍। থৌরমদুদা সরদার পতেলবু নীংশিংলদুনা অফাওবা লুচিংবা অদুনা হায়রমবা ৱাফম পল্লদুনা লৈবাক্কী চাওখৎ থৌরাংদা ফুরুপ অমসুং লাইনীংনা খুরৌ থাংহল্লোইদবনি হায়বা ৱাফম থমখি‍। “ঐখোয় পুম্নমক ভারতকী মচা ঙাক্তনি‍। ঐখোয় পুম্নমক্না ঐখোয়গী লৈবাকপু নুংশিগদবনি, অমগা অমগা নুংশিননা অমদি তেংবাংনদুনা ইশাগী লাইবক লেপচগদবনি,” হায়না সরদার পতেলনা হায়রমবা ৱাফম প্রধান মন্ত্রীনা থমখি‍। ভারতনা হৌজিক মাগী নীং তম্বগী ৭৫শুবা চহিদা লৈরি‍ হায়না প্রধান মন্ত্রীনা হায়খি। অসিগুম্লবা মতম অসিনা অনৌবা ফিরেপশিংগা লোয়ননা, মীয়ামবু মীকপ থোকহন্নবা অচৌবা থৌদাং লৌরম্বা মখোয়গুম্বা মীওইশিংবু নীংশিংনবা পুক্নিং থৌনাসু হাপ্লি‍। ঙসিগী মীরোলনা মখোয়বু মশক খঙবা হায়বসি য়াম্না মরুওই, হায়না মহাক্না মখা তাখি‍। প্রধান মন্ত্রীনা বল্লভ বিদ্যানগরগী মরমদা ৱা ঙাঙখি‍। মফম অসি মহৈ মশিং শন্দোক্নবগীদমক, খুঙ্গঙগী চাউখৎ থৌরাংগী থবকশিং য়াঙশিনহন্নবগীদমক শেমগৎলিবনি‍। মহাক্না গুজরাতকী মুখ্যমন্ত্রী ওইনা পুরিঙৈ মতমদা থেংনরকখিবশিংগী মরমদা মখা তারদুনা ফুরুপকী য়ুম্ফম থোইদোক্না লৈতবা মহাক্কুমবা মীওই অমবু মীয়াম্না স্তেত অসিগী থৌগল তৌনবগীদমক ২০০১দা থৌজানবিখি‍। মহাকপু স্তেতসিদা অমদি তুংদা লৈবাক পুম্ববু মখা তানা চহি কুন অরেপ্পা লৈতনা থৌগল তৌননবা থৌজানবিবগী থৌনাবুসু মহাক্না থাগৎখি‍। “’সবকা সাথ, সবকা বিকাস’কী পাঙ্গল করিনো হায়বসি ঐনা গুজরাত্তগী তমজরকপনি” হায়রদুনা মতম অমদা গুজরাত্তা অফবা স্কুলশিং মরাং কায়না লৈরমদে, অফবা মহৈ মশিং তাকপি তম্বিনবা ওজা মরাং কায়না লৈরমদে হায়বা ৱাফম থমখি‍। হায়রিবা ফীভমসিগী পাম্বৈ পুরক্নবগীদমক মহাক্না কমদৌনা মীয়ামগা শম্নখিবগে হায়বা মহাক্না পাউদমখি‍। অনৌবা নেসনেল এজেকেসন পোলিসীদা প্রোফেসনেল কোর্সশিং লম-লমদুগী লোলদা তমজবা য়ানবগী থৌরাংসু লৌখৎলে‍। হৌজিক্তি লাইরিক তম্বগী ৱাহন্থোক দিগ্রীখক্তনা অরোইদা ওইদ্রে, লাইরিক তম্বগা স্কিলগা পুনশিন্নরি‍। লৈবাকসিনা মশাগী হান্নগী স্কিলশিংবুসু মতমগী লৈরিবা খউদোংচাবশিংগা পুনশিন্নরে হায়না প্রধান মন্ত্রীনা ফোঙদোকখি‍। লাইচৎ মতুংদা হান্নগী ফীভমদা ইচঙ থৌনা হঞ্জিল্লকপগী মতাঙদা পল্লদুনা প্রধান মন্ত্রীনা হায়খিবদা কোরোনাগী লুরবা তানফমসিগী মতুংদা ঐখোয়গী শেন্মিৎলোন্না থুনা য়াঙনা হঙ্গৎলক্লিবা অসিনা মালেম পুমবনা ভারতকীদমক্তা থাজবা থম্নরক্লি‍। হন্দক্তা মালেমগী ওইবা লূপ অমনা ভারতনা অমুক্কা হন্না মালেমগী খ্বাইদগী খোঙজেল য়াঙনা চেনখৎলক্লিবা শেন্মিৎলোন ওইরক্কদৌরি হায়না হায়খিববুসু মহাক্না পনখি‍। প্রধান মন্ত্রীনা গুজরাতকী মুখ্য মন্ত্রীবু থাগৎখি অমদি মহাকপু তেক্নোলোজীগী লমদসু খঙবা অমদি মীয়ামগসু য়াম্না তোৎন-তিন্নবা মীওই অমনি হায়না শিংথাখি‍। “তোঙান তোঙানবা থাক্তা থবক তৌবগী মহাক্কী ৱাখল্লোন, গুজরাতকী চাওখৎ লমজেলদা য়াম্না কান্নরক্কনি,” হায়না প্রধান মন্ত্রীনা মখা তাখি‍।
তেক্স খোমগৎপগী মতাঙদা ই-পাউ ফাওদোক্ননবা অমদি তেংবাংননবগী ভারত অমসুং সেন্ত ভিন্সেন্ত অমদি দি গ্রেনেদাইন্সকা খুৎয়েক কেন্দ্রগী মন্ত্রী মন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা তেক্স খোমগৎপগী মতাঙদা ই-পাউ ফাওদোক্ননবা অমদি তেংবাংননবগী ভারত অমসুং সেন্ত ভিন্সেন্ত অমদি দি গ্রেনেদাইন্সকা খুৎয়েক পীনখিবা য়ানচে অমা অয়াবা পীখ্রে। য়ানচেগী অকুপ্পা ৱারোল: (১) মসি রিপব্লিক ওফ ইন্দিয়া অমসুং সেন্ত ভিন্সেন্ত অমসুং দি গ্রেনেদাইন্সকগী মরক্তা শেম্বা অনৌবা য়ানচে অমনি‍। মমাঙদা লৈবাক অনিসিগী মরক্তা অসিগুম্বা য়ানচে অমত্তা লৈখিদ্রি‍। (২) য়ানচে অসিনা মরুওইনা লৈবাক অনিগী মরক্তা তেক্স ক্লেম খোমগৎপগা মরী লৈনবা ৱাফমশিংদা ই-পাউ ফাওদোক ফাওজিন তৌননবা অমদি মতেং পাংননবা ৱাফম থম্লি‍। (৩) য়ানচে অসিদা অতোপ্পা লৈবাক অমগী মীহুৎশিংনা লৈবাক মনুংদা চঙলক্তুনা (লমদমদুগী আইনগী মখাদা অয়াবা পীবগী চাং ফাওবদা) লনাই মীওইশিং ৱারী ৱাতায় শানবা অমদি তেক্সকীদমক্তা রেকোর্দশিং য়েংশিনবা য়াহনগদবা তেক্স একজামিনেসন এব্রোদ প্রোগিজনশিং য়াওরি‍। ইথিল: রিপব্লিক ওফ ইন্দিয়া অমসুং সেন্ত ভিন্সেন্ত অমদি দি গ্রেনাদাইন্সকী মরক্তা শেম্লিবা য়ানচে অসিনা লিগেল অমসুং বিনিফিসিএল ওনরসিপকা মরী লৈনবা ই-পাউশিং কোনশিল্লগা বেঙ্ক অমসুং অতৈ শেলথুমগী ইন্সতিত্যুসনশিংনা পায়বা ই-পাউশিং পিথোক পিশিন তৌনবা য়াওনা লৈবাক অনিগী মরক্তা ই-পাউ ফাওদোক ফাওজিন তৌনবা মতেং ওইগনি‍। মসিনা লৈবাক অনিগী মরক্তা তেক্স ক্লেম খোমগৎপদা মতেংসু ওইগনি‍। অসুম্না মসিনা ওফসোর তেক্স নাথৈদুনা থম্বা অমদি তেক্স থিদবগী চৎনবী লৈদুনা মশিং পাবা য়াওদবা অরোনবা লনথুম থোকহল্লকপগী থৌওং থেংননবা ভারতকী ফিরেপ্পু মপাঙ্গল কনখৎহনগনি‍। নুংগী ৱাফম: মমাঙদা সেন্ত ভিন্সেন্ত অমদি দি গ্রেনেদাইন্সকা অসিগুম্বা মখলগী য়ানচে অমত্তা লৈরমদে অমদি ভারতনা য়ানচে অসি পুরক্নবগীদমক মতম কয়াগী মমাঙদগী হোৎনদুনা লাক্লি‍। মমৈথংদা সেন্ত ভিন্সেন্ত অমদি দি গ্রেনাদাইন্সনা লৈবাক অনিগী মরক্তা লৌখৎপা ঙমদনা লৈরিবা তেক্স ক্লেমশিং খোমগৎপদা ই-পাউ ফাওদোক ফাওজিন তৌনদুনা অমদি তেংবাংনদুনা লৈবাক অনিগী মরক্তা তেক্সকী লমদা মতেং পাংনবা পুরক্কদবা য়ানচে অসি খুৎয়েক পীননবা য়ারকখিবনি‍।
পি.এম.না সি.দবল্যু.জি. ২০২২দা বেদমিন্তনদা পি.ভি. সিন্ধুনা গোল্দ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহমদা পাঙথোক্লিবা কম্মনৱেল্থ গেমস ২০২২দা বেদমিন্তন্দা পি.ভি. সিন্ধুনা গোল্দ মেদল লৌরকপদা থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; "থোইদোক-হেন্দোক্লবী @Pvsindhu1 অসি চেম্পিয়নশিংগী চেম্পিয়ন্নি! মহাক্না মাইপাকপা হায়বা অসি করিনো হায়না হঞ্জিন-হঞ্জিন উৎখি। মহাক্কী কত্থোকপা অমসুং খোঙফম চেৎপা মতৌ অসি শীংথানীংঙাই ওই। সি.দবল্যু.জি.দা গোল্দ মেদল লৌরকপগীদমক মহাকপু থাগৎচরি। মহাক্কী তুংগী পুন্সিগীদমক য়াইফ-মঙ্গোল পীজরি।"
প্রধান মন্ত্রীনা ওজাগী নুমিত্তা তম্বীবগী থবক তৌরিবা খুন্নাইদা চিথী ইখ্রে

প্রধান মন্ত্রী শ্রী নরেন্দ্র মোদীনা ওজাগী নুমিত্তা তম্বীবগী তবক তৌরিবা খুন্নাইদা য়াইফ–পাউজেল পীরদুনা অমসুং দা. এস. রাধাকৃষ্ণন্দা শ্রদ্ধাঞ্জলি কৎচরদুনা হায়খি মদুদি ওজানা ঐখোয়দা ইথিল পীবীবগা লোইননা খঙহনবীরি অমদি তাকপীরি অমসুং ঐখোয়দা লৌশিং পীনবীরি। প্রধান মন্ত্রীনা ওজা লাখ কয়াদা থাবা ই–মেলদা অঙাংশিংগী পুন্সিদা ওজাশিংগী শিংথানীংঙাই ওইরবা ইথিল অদুগী মতাংদা পনখি অমসুং মসিগা লোইননা মহাক্না মসিসু হায়খি মদুদি ওজাশিংনা মহৈরোইশিংগী পুক্নীং ৱাখলদা চুখৎখিবা মঙাল অদু পুন্সি চুপ্পগী মুৎনাইদনা লৈহৌই। প্রধান মন্ত্রীনা হান্নগী রাস্ত্রপতি দা. এ.পি.জে. অব্দুল কলাম্না হারম্বশিং অদুবু লৌথোক্তুনা পনখিন মদুদি মহাক্না মসি হায়রমখি, “তম্বীবা অসি য়াম্না লেমজনীংঙাই ওইরবা শিনফম অমনি মসিনা কনাগুম্বা মীশক অমা হেক্তগী লমচৎতা, তৌব–ঙম্বদা অমসুং তুংলমচৎতা থোইদোক হেন্দোকপা মগুন অমা হাপ্পি।” শ্রী নরেন্দ্র মোদীনা হায়খি মদুদি ২১শুবা চহি চা অসিদা মহৈ, থিজিন–হুমজিনবা অমসুং অনৌবা খোংথাংশিংনা থোইদোক হেন্দোকপা মগুন অমা পীগনি। মহাক্না হায়খি মদুদি, ‘মসিদা মিৎয়েং থম্লদুনা ঐখোয়গী ওজাশিংগী থৌদাং য়াম্নমক মরু ওই হায়বসি হায়নরুবগী অমুক মথৌ ওইদে।’ প্রধান মন্ত্রীনা ওজাশিংদা থাবা মহাক্কী চিথীদা ইখি, “ঐনা থাজৈ মদুদি অদোম্না তেক্নোলোজীদা হোংলক্লিবা অনৌবা অহোংবশিং অসিনা ইশাবু অপদেৎ ওইহঞ্জরি অমসুং মসিগা লোইননা তেক্নোলোজীগী অহোংবশিং অসি মহৈরোইশিংদা খঙহনলি।” মহাক্না মহৈ–মশিংগী লমদা মশক থোকপা অহোংবা পুরক্নবগীদমক সরকারনা পাইখৎলিবা থৌরাং খরগী মতাংদসু পনখি। প্রধান মন্ত্রীনা হায়খি মদুদি অদোমগুম্বা ওজাশিংনা কন্না হোৎনবীরিবা অসিগীদমক থাগৎপা ফোংদোকচরি মদুনা মরম ওইদুনা শুপ্নগী চাদিং তিংহনবা খক্কী মহুত্তা মাই পাকপসু পুরক্লি অমসুং শুপ্নগী তম্বীবগী মহুত্তা তম্নীংবরোমদা পুক্নীং চংহল্লি। প্রধান মন্ত্রীনা ওক্তোবর ২দগী মহাত্মা গান্ধীগী ১৫০শুবা মপোক কুমওনগী থৌরম হৌবগী মতাংদা পল্লদুনা তম্বীবগী থবক তৌরিবা খুন্নাই অসিদা মহৈরোইশিংদা অনৌবা থৌওংশিংনা বাপুগী ৱাখল্লোনশিং অমসুং ফিদমশিং অদুবু হেনগৎহন্নবা পুক্নীং থৌগৎখি। মহাক্না স্বচ্ছ ভারত মিশনবু মপাঙ্গল কলহনবদা তম্বীবগী থবক তৌরিবা ওজাগী খুন্নাইনা লৌরিবা থৌদাং অদুবু থাগৎপা ফোংদোকখি। নীং খা তম্বা চহি ৭৫ মপুং ফারকপা ২০২২ ফাওবদা অনৌবা ভারতকী মহাক্কী মিৎয়েং অদুদা শাফু পীরদুনা প্রধান মন্ত্রীনা ওজাগী খুন্নাইদা নীং খা তম্বগীদমক্তা মথ্বাই কৎখিবা মীওইশিংগী মংলান অমদি মিৎয়েং অদুবু মপুং ফাহন্নবগীদমক্তা মখোয়গী লাক্কদৌরিবা চহি মরি কৎথোক্নবা ফোংদোকখি। প্রধান মন্ত্রীনা হায়খি মদুদি ঐনা অদোম পুম্নমক্কী মফমদা অদোমগী থমোইগা য়াম্না নক্ননা লৈবা থবক অমা পাংথোকপীনবা, মফম অদুগী খুন্নাইদা মোবিলাইজ তৌনবা অমসুং অদোমগী নাক–য়েৎকী মীয়ামগী পুন্সিদা কান্নবা অহোংবা পুরক্নবগীদমক হোৎনবীনবা খঙহঞ্জরি। মহাক্না হায়খি মদুদি মসি ঐখোয়গী নীংতম লান্মীশিংগী মফমদা কৎচবা শ্রদ্ধাঞ্জলি অমা ওইগনি অমসুং অনৌবা ভারত অমা শেম্বগা ৱাশক অদুসু ওইগনি।
প্রধান মন্ত্রীনা ইকো-ফ্রেনলী অমসুং সস্তেনেবল দিভেলপমেন্তকী শরুক ওইরিবা মীপুম খুদিংবু থাগৎখ্রে

প্রধান মন্ত্রী, শ্রী নরেন্দ্র মোদীনা ইকো-ফ্রেনলী অমসুং সস্তেনেবল দিভেলপমেন্তকী শরুক ওইরিবা মীপুম খুদিংবু থাগৎখ্রে। থৌওংশিং অসিদগী ইনফ্রা ক্রিএসন অমসুং সর্ক্যুলর ইকোনোমী অনিমক্তা অফবা শাফু পীগনি হায়না শ্রী মোদীনা মখা তানা হায়খি। বোর্দর রোদ ওর্গনাইজেসনগী ত্বীত অমগী পাউখুম ওইনা প্রধান মন্ত্রীনা হায়খি: “ইনফ্রা ক্রিএসন অমসুং সর্ক্যুলর ইকোনোমী অনিমক্না অফবা শাফু ফংগনি। থৌওং অসিগী শরুক ওইরিবা মীপুম খুদিংবু থাগৎলি”।
দা. রাজেন্দ্র প্রসাদকী জয়েন্তি লাকপদা প্রধানমন্ত্রীনা মফমদা ইকায় খুম্নবা উৎখ্রে

ভারতকী অহানবা রাষ্ট্রপতি দা. রাজেন্দ্র প্রসাদকী জয়েন্তি লাকপদা প্রধানমন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে । প্রধানমন্ত্রীনা হায়খি, “মহাত্মা গান্ধীগী ৱাখল্লোনদা অপেনবা পোক্লদুনা দা. রাজেন্দ্র প্রসাদ অসি ভারতকী নি তম্বগী খোংজংগী মরু ওইবা শরুক অমা ওইরকখি । মহাক অসি নন-কোওপরেতিব মুবমেন্তগুম্বা অঙনবা খোংজংশিংদগী শরুক য়ারকখি অমসুং কন্সতিতুয়েন্ত এসেমব্লীদা রাষ্ট্রপতি ওইনা চাওনা লুচিংখি । ভারতকী অহানবা রাষ্ট্রপতি ওইনা, মহাক্কী লমজিং লমতাক অদু হৌরকপা চহি অদুদা ঐখোয়গী জাতি অসিদা য়াম্না মরু ওইখি । ভারতকী জেনরেসনশিংনা দা. রাজেন্দ্র প্রসাদকী মশক নাইবা থবকশিং অদুদা অপেনবা পোক্লি ।”
মন্ত্রীমন্দলনা ভারত অমসুং য়ুক্রেনগী মরক্তা এগ্রীকলচর অমসুং ফুদ ইন্দস্ত্রীদা তেংবাং পীননবগীদমক্তা য়ানা ৱারোলদা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং য়ুক্রেনগী মরক্তা এগ্রীকলচর অমসুং ফুদ ইন্দস্ত্রীদা তেংবাং পীননবগীদমক্তা য়ানা ৱারোলদা খুৎয়েক পীনবদা অয়াবা পীখ্রে। পুখৎলক্লিবা য়ানা ৱারোল অসিনা এগ্রীকলচর অমসুং ফুদ ইন্দস্ত্রীগী তোঙান তোঙানবা লমশিংদা তেংবাং পীনবা ফংহল্লগনি। লৈবাক অনিমক্তগী মীহুৎশিং য়াওবা জোইন্ত ৱার্কিং গ্রুপ অমা শেমগনি। ৱার্কিং গ্রুপ অসিগী মীফমশিং য়ামদ্রবদা চহী অনি খুদিংগী রিপব্লিক ওফ ইন্দিয়া অমসুং য়ুক্রেনদা অমগী মথং অমদা পাংথোক্কনি। য়ানা ৱারোল অসি খুৎয়েক পীনবা তাংদগী মথৌ হৌগনি অমদি চহী মঙাগী মতম অমা চৎনগনি, অহেনবা চহী মঙাগী মতম অমা মথন্তা শাংদোক্কনি। এর্গীমেন্ত অসি পার্তী অমা হেক্তনা তর্মিনেৎ তৌনিংবা লৈরগদি নোতিফিকেসন রিসিপ্ত তৌখিবা তাংগী থা তরুক্কী মতুংদা য়ানা ৱারোল অসি তর্মিনেৎ তৌবা য়াই।
প্রধান মন্ত্রীনা হিমাচল প্রদেশকী প্রজাশিংবু মখোয়গী স্তেতহুদ নুমিৎতা য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা হিমাচল প্রদেশকী প্রজাশিংবু মখোয়গী স্তেতহুদ নুমিৎতা য়াইফ পাউজেল পীখ্রে। ত্বীৎ অমদা প্রধান মন্ত্রীনা হায়খি; “হিমাচল প্রদেশকী মীপুম খুদিংমকপু মপুং ফাবা রাজ্য শেমখিবগী নুমিৎতা য়াইফ পাউজেল পীজরি। প্রকৃতিগী মতম্বাক্তা খুন্দারিবা রাজ্য অসি লেপ্পা লৈতনা চাউখৎপগী মায়কৈদা মাংলোমদা চংশিনবা ওইরসনু অমদি লৈবাক অসিগী চাউখৎ থৌরাংদসু মরুওইবা থৌদাং লৌবা ওইরসনু হায়না ঐহাক্না থৌনিজরি।”
পি.এম.না ওগস্ত ১০দা পানীপত্তা ২জি ইথানোল প্লান্ত শঙ্গারগনি

ৱর্ল্দ বাইওফ্যুএল দেগী থৌরমদা প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা ওগস্ত ১০, ২০২২গী নুংথিল পুং ৪:৩০ তাবা মতমদা হরিয়ানাগী পানীপত্তা সেকেন্দ জেনরেসন (২জি) ইথনোল প্লান্ত শঙ্গাগনি। প্লান্ত শঙ্গাগদৌরিবা অসি লৈবাক অসিদা বাইওফ্যুএল পুথোকপা অমসুং শীজিন্নবা থৌগৎনবা চহি কয়া অসিদা সরকারনা মথং-মথং পাইখৎখিবা থৌরাং কয়াগী শরুক অমনি। মসি প্রধান মন্ত্রীনা ইনর্জী সেক্তরবু হেন্না হোংহন্নবা, লায়না ফংহন্নবা, ইফিসিএন্ত ওইহন্নবা অমসুং তুং কোইনা চৎনবা অহোংবা পুরক্নবা লেপ্তনা হোৎনরিবা অসিগী লমজিং মখাদা পাইখৎখিবনি। ২জি ইথানোল প্লান্ত অসি ইন্দিয়ন ওইল কোর্পোরেসন লিমিতেদ (আই.ও.সো.এল.)না লুপা করোর ৯০০ রোম চংনা শাখিবনি অমসুং মসি পানীপত রিফাইনরী মনাক্তা লৈ। স্তেৎ-ওফ-দি-আর্ত ইন্দিজিনস তেক্নোলোজীদা য়ুম্ফম ওইবা প্রোজেক্ত অসিনা চহি অমদা ইথানোল লিতর করোর ৩ পুথোক্নবা চহিগী ওইনা চরু (পরালী) তন লাখ ২রোম শীজিন্নদুনা ভারতকী ৱেস্ত-তু-ৱেল্থকী খোঙথাং অসিদা অনৌবা পন্দুপ অমা হাংলগনি। এগ্রি-ক্রোপ রেসিদ্যুগী এন্দ-য়ুজ য়াহন্দুনা লৌমীশিংগী মপাঙ্গল হাপ্লগনি অমসুং মখোয়দা অহেনবা শেন্থোক লৈনবগীদমক খুদোংচাবা অমা পীরগনি। প্রোজেক্ত অসিনা প্লান্ত চল্লাইবদা য়াওরিবা মীওইশিংদা হকথেংননা থবক পীগনি অমসুং চরু ককপা, হোনবা, থম্বা অসিনচিংবগী সপ্লাই চেন্দা নাকোইননা থবক পীরগনি। প্রোজেক্ত অসিগী লিক্বিদ দিসচার্জ জিরো ওইগনি। চরু (পরালী) মৈ থাবা হন্থন্দুনা প্রোজেক্ত অসিনা চহি অমদা কার্বোন দাইওক্সাইদ ইমিসন তন লাখ ৩ রোম তৌবগা মান্নবা গ্রীনহাউস গ্যাস হন্থহনবদা শরুক তম্লগনি, মসিনা চহি অমদা লৈবাক অসিগী লম্বীদা চেল্লিবা কার ৬৩,০০০গী ময়াদা হন্থহনখিবগা মান্নরগনি।
প্রধান মন্ত্রীনা ইন্দিয়া সেন্ত্রেল এসিয়া সম্মিৎকী অহানবা মীফম হৌদোকপদা থমখিবা ৱারোলগী মনিপুরী ৱাহন্থোক

এক্সেলেন্সীশিং, ঐহাক্না অদোম খ্বাই খীবিকপু অহানবা ইন্দিয়া-সেন্ত্রেল এসিয়া সম্মিত্তা তরাম্না ওকচরি। ভারত অমসুং সেন্ত্রেল এসিয়াগী মরক্তা লৈরিবা দিপ্লোমেতিক মরীনা মশক থোক্লবা চহি ৩০ মপুং ফারে। ঐখোয়না খুৎশম্নরিবা অসিনা হৌখিবা দিকেদ অহুমদা মায় পাকপা কয়া ফংখ্রে। অদুগা হৌজিক্কী লুরবা তাঞ্জা অসিদা ঐখোয়না লাক্কদৌরিবা চহিশিংগীদমক্তা অশানবা মিৎয়েং য়েংবগী তঙাই ফদবা লৈরে। ঐখোয়না অহোংবা নাইবা মালেমসিদা, ঐখোয়গী মীয়ামগী, মরু ওইনা নহা ওইরিবা চারোন শুরোনগী, অপাম্বা কয়া ফংহনগদবা মিৎয়েং অমা য়েংবগী মথৌ তারে। এক্সেলেন্সীশিং, ভারতনা বাই-লেতরেল থাক্তা, সেন্ত্রেল এসিয়া লৈবাক খুদিংমক্কা অফবা মরী লৈ। এক্সেলেন্সীশিং, কাজাখস্তানা ভারতকী ইনর্জী সেক্যুরিতীগী মতাংদা ভারতকী মরু ওইবা পার্ত্নর ওইরে। ঐহাক্না কাজাখস্তান্দা হন্দক্তা মীওই কয়াগী পুন্সি মাঙখিবা অমসুং লন-থুমদা অমাঙ অতা কয়া থোকখিবদা নুংঙাইতবা ফোংদোক্লি। ঐখোয়গা উজবেকিস্তানগা খুৎশম্নবা হেনগৎলক্লিবা অসিদসু ঐখোয়গী রাজ্য সরকারশিংনা এক্তিব পার্ত্নর ওইরি। মসিদা ঐহাক্কী ইশাগী রাজ্য, গুজরাতসু য়াওরি। ঐখোয়না এজুকেসন অমসুং হাই-অলতিচুদ রিসর্চকী মতাংদা ক্রীগিজতানগা এক্তিব পার্ত্নরশিপ অমা লৈনরি। ভারতকী মহৈরোই লিশিং কয়ানা মফমসিদা মহৈ তম্লি। তাজিকিস্তানগা ওইনসু, ঐখোয়না মখোয়গা সেক্যুরিতীগী মতাংদা মতম শাংনদগী তেংবাংনদুনা লাক্লি। অমসুং, মসিবু ঐখোয়না লেপ্পা লৈতনা মপাঙ্গল কনখৎহল্লি। তুর্কেমেনিস্তান অসিসু ভারতনা রিজনেল কন্নেক্তিবিতীগী মতাংদা য়েংলিবা মিৎয়েং অসিগী মরু ওইবা শরুক অমা ওইরি অমসুং থৌওং অসি ঐখোয়না অশগাবাত এগ্রীমেন্ততা শরুক য়াবসিদা উবা ফংলি। এক্সেলেন্সীশিং, ঐখোয় খুদিংনা রিজনেল সেক্যুরিতীগী মতাংদা মান্নবা ৱাখল্লোন লৈ। ঐখোয়না অফঘানিস্তানগী চাউখৎ-থৌরাংগী মতাংদসু য়াম্না লুনা লৌরি। হীরম অসিগা মরী লৈননা, ঐখোয় মশেল তেংবাংনবা হায়বসি রিজনেল সেক্যুরিতী অমসুং স্তেবিলিতীগীদমক্তা য়াম্না মরু ওইবা হেনগৎলক্লি। এক্সেলেন্সীশিং, ঙসিগী সম্মিৎকী মরু ওইবা পান্দম অহুম লৈ। অহানবা, ভারত অমসুং সেন্ত্রেল এসিয়াগগী মরক্তা খুৎশম্নবা অসি লমদমসিগী সেক্যুরিতী অমসুং নুংঙাই য়াইফবগীদমক্তা য়াম্না তঙাই ফদে হায়বসি ময়েক শেংনহনবনি। ভারতকী মিৎয়েংদগী ওইনা ঐহাক্না মিৎয়েং চঙনীংবদি ভারতনা অমত্তা ওইবা অমসুং তংদু লৈতাবা য়ুম্লোন্নবা লৈবা হায়বা মঙলান অমা মঙলিবা অসিদা সেন্ত্রেল এসিয়া অসি য়াম্না মরু ওই হায়বসিনি। অনিশুবা পান্দম অসিনা ঐখোয়গী খুৎশম্নরিবা অসিদা কান্নবা মওং-মতৌ অমা লৈহনবনি। মসিনা তোঙান-তোঙানবা থাক অমসুং তোঙানবা স্তেকহোলদরশিংগী মরক্তা মতম চানা পাউ ফাওনবগী ফ্রেমৱর্ক অমা শেমগৎকনি। অদুগা অহুমশুবা অসিদি ঐখোয়গী খুৎশম্নরিবা অসিগী মিৎয়েং শানবা থৌরাং অমা শেম্বনি। হায়রিবশিং অসিগী খুত্থাংদা, ঐখোয়না মথংগী চহি ৩০গী রিজনেল কন্নেক্তিবিতী অমসুং খুৎশম্নবগী পুন্না পায়খৎমিন্নবা য়াবা থৌওং অমা পাংথোকমিন্নবা ঙমগনি। এক্সেলেন্সীশিং, ঐহাক্না অদোম খ্বাই পুম্নমকপু ইন্দিয়া-সেন্ত্রেল এসিয়া সম্মিৎকী অহানবা মীফম অসিদা অমুক্কা হন্না তরাম্না ওকচরি। দিস্ক্লেমরঃ মসিদি প্রধান মন্ত্রীগী ৱারোলগী চাউরাকপা পাউদম্নি। অশেংবা ৱারোলদি হিন্দিদা পীখিবনি।
কংলা নোংপোক থোঙ হাংদোকপদা প্রধান মন্ত্রীনা মনিপুরগী মীয়াম থাগৎখ্রে

মনিপুরদা কংলা নোংপোক থোঙ হাংদোকপদা প্রধান মন্ত্রী শ্রী নরেন্দ্র মোদীনা মনিপুরগী মীয়াম থাগৎখ্রে। মনিপুরগী চীফ মিনিস্তর এন.বিরেন সিংহগী ত্বিৎ অমগী পাউখুমদা, প্রধান মন্ত্রীনা হায়খি; “থাগৎচরি মনিপুর! মনিপুর শীনবা থুংনা শান্তি, নুংঙাই-য়াইফবা অমসুং হরাওবগী ৱাখল্লোন হেনগৎলকপা ওইরসনু”।
২০১৮, দিশেম্বর ১৮দা প্রধান মন্ত্রী মহারাস্ত্রাদা চৎকনি

মহাক্না মুম্বাইদা রিপব্লিক তি ভিনা শীনবা ‘রিপব্লিক’ সমিৎতা ৱা ঙাংগনি । রাজভাবন্দা পাংথোকপা থৌরম অমদা , মমিং লৈরবা কার্তুন য়েকপা আর কে লক্ষমনদা য়ুম্ফম ওইবা “তাইমলেস লক্ষমন” কৌবা লাইরিক অমা প্রধান মন্ত্রীনা ফোঙগনি । রাজ্য অদুদা প্রধান মন্ত্রীগী খোঙচৎ মনুংদা হাওসিং অমসুং ত্রান্সপোর্ততেসনগা মরি লৈনবা মরুওইবা প্রোজেকশিং হাংদোক্কনি । কলয়ানদা পাংথোকপা মীয়ামগী মীতিন অমদা , প্রধান মন্ত্রীনা মরুওইবা মেত্রো কোরিদোর অনি উরেপ-উয়ুং তমগনি । মখোয় অদুদি থানে-বিৱান্দি-কলয়ান মেত্রো অমসুং দাহিসার-মিরা-ভায়ান্দর মেত্রোনি । কোরিদোর অনি অসি হেক লোইবগা মফম অদুদা মীয়ামগী চৎথোক-চৎশিন্দা খুদোংচাগনি । মহাক্না প্রধান মন্ত্রী অৱাস য়োজনাগী মখাদা ই দব্লিউ এস অমসুং এল আই জি হাওসিং স্কিমগী য়ুনিত ৯০,০০০ হৌদোক্কনি । মীয়ামগী মীতিন অদুদা প্রধান মন্ত্রী নরেন্দ্র মোদীনা ৱা ঙাংগনি । তুংদা প্রধান মন্ত্রী পুনেদা চৎকনি । মহাক্না পুনে মেত্রো ফেজ-৩গী উরেপ-উয়ুং তমগনি । মফম অদুদা মহাক্না মীয়ামদা ৱা ঙাংগনি ।